ફતેહસાગરની સામે મોતીમગરી નામની પહાડી છે. આ પહાડી પર મેવાડના મહાન યોદ્ધા મહારાણા પ્રતાપનું સ્મારક છે. 1572માં મેવાડની બાગડોર સંભાળ્યા બાદ 1597માં તેમનું નિધન થયું ત્યાં સુધી તેઓ અનેક યુદ્ધો લડ્યા, જેમાં સૌથી મહત્વનું હલ્દીઘાટી યુદ્ધ હતું. આ સ્મારક મહારાણા ફતેહસિંહે બનાવડાવ્યું હતું. અહીં મહારાણા પ્રતાપની તેમના પ્રિય અશ્વ ચેતક પર સવાર ભવ્ય પ્રતિમા છે. પ્રતિમાની આસપાસ સુંદર બગીચો અને ફુવારા છે. આ સ્મારક સંકુલમાં જ એક નાનકડું ખંડેર છે. તે પન્ના ધાયનું નિવાસ હતું. પરિસરમાં હાકિમખાન અને ભામાશાની પ્રતિમાઓ પણ જોવાલાયક છે.